Vesa-Matti Loirin äiti huolestui poikansa ylipainosta: "Sitä ei kukaan viitsi katsoa televisiosta" | Me Naiset
Vesa-Matti Loirin äiti huolestui poikansa ylipainosta: "Sitä ei kukaan viitsi katsoa televisiosta"
klo 16:45 | 23.1.2015
Vesa-Matti Loiri muistelee Loirinuotiolla-jaksossa vuosi sitten menehtynyttä äitiään.
Vesa-Matti Loiri, 70, kertoo seuraavassa Loirinuotiolla-jaksossa äitinsä huolestuneen poikansa ylipainosta. Vesku on aikaisemmin kertonut painaneensa pahimmillaan 154 kiloa, mutta pudottaneensa 70 kiloa vatsalaukun ohitusleikkauksen jälkeen.
Viimeisen kerran Veskun äiti muistutti poikaansa painonhallinnasta ennen kuolemaansa.
– Äiti kutsui mua Matiksi. Hän sanoi Matti, älä nyt sitten hyvänen aika vaan liho. Sitä ei kukaan viitsi katsoa televisiosta, Vesku kertoo jaksossa.
Veskun äiti kuoli noin vuosi sitten 96-vuotiaana, ja Vesku muisteli äitinsä olleen huolehtivainen aina viimeisiin päiviinsä saakka.
– Joskus mä jouduin sanomaan, että äiti mä oon kohta 70.
Nuorempana huolehtivainen äiti piti huolen, että poika pääsi ajoissa kouluun.
– Olin helvetin huono heräämään, kun kävin Teatterikoulua. Äiti soitti niin kauan kunnes, vastasin – hän sanoi aina, että kouluun siitä tai ne erottaa sut.
Vesa-Matti Loiri kesällä 2013 (vas.) ja 2014 (oik.). Kuvat: Sanoma-arkisto/Tapio Vanhatalo ja Nelonen
Seuraavassa Loirinuotiolla-jaksossa Veskun vieraina ovat tennispelaaja Jarkko Nieminen ja laulaja Robin.
Loirinuotiolla Nelosella sunnuntaisin klo 20.
Vesa-Matti Loiri ja Hannele Lauri salatusta rakkaussuhteestaan: "Kunnioitimme toistemme liittoja"